ஜப்பானின் ஆக்கிரமிப்பின் போது, அம்மாநிலத்தை ஆட்சி புரியும் பொருட்டு, ஆளுநர் அலுவலகம் தைய்பேவில் நிறுவப்பட்டது. அம்மாநிலத்தின் இதர பிரதேசங்களில், மாவட்ட அலுவலகங்கள் நிறுவப்பட்டன. குடும்ப பதிவு அமைப்பு முறை மீது ஜப்பான் கண்டிப்பான கட்டுப்பாட்டை விதித்தது. காலனியாதிக்க ஆட்சியின் துவக்கத்தில், ஜப்பானின் தேசிய பொருளாதார வளர்ச்சிக்காக, வேளாண் உற்பத்தி பொருட்களைப் பதனிடுவதை முக்கியமாக கொண்ட வேளாண்மை தளமாக தைவானை ஜப்பான் கொண்டது. இதன் காரணமாக, தைவானின் பதனீட்டுத் தொழில் மற்றும் போக்குவரத்து வசதிகள் படிப்படியாக வளர்ச்சியுற்று வந்தன. இரண்டாவது உலக போரின் போது, தைவானில் ராணுவம் தொடர்பான பல்வேறு தொழிற்துறைகளை ஜப்பான் வளர்த்தது.